钦定古今图书集成/明伦汇编/氏族典/第150卷 > 孙应鳌
## 钦定古今图书集成/明伦汇编/氏族典/第150卷 > 孙应鳌

按《贵州通志》：“鳌字山甫，清平人。幼颖异，日诵千言。弱
冠登丙午乡试第一。癸丑成进士，改庶常，授户科给
事中。出补江西佥事。御流寇有方略，迁陕西督学，屡
迁郧阳巡抚。隆庆改元，上《励政亲贤》十事，并劾提督
太和宫大珰贪欺状，上皆纳之。寻乞骸归。万历初，召
起原任，首请恤录建文死事诸臣，并复革除年号。未”
几，入为大理卿。升户部右侍郎，改礼部，掌国子监祭
酒事。以病予告，再起南工部尚书。卒，谥“文恭”，赐祭葬。